cyanic-selkie/wikianc huggingface dataset:
Bjørn Lyng
Industrietableringer
I 1970 startet han en plastrørfabrikk og Lycro i Leksvik, spesialisert på forkromning av sanitærutstyr; denne er i dag blant annet engasjert i forskning på bølgekraft.
I 1983 overtok Lyng det nedleggingstruede Follafoss Tresliperi fra Nord-Trøndelag fylkeskommune, og omstilte produksjonen til en CTMP-fabrikk før han solgte den til Norske Skog i 1989.
Aqualyng, startet på 2000-tallet, er basert på Lyngs ideer om hvordan gjøre om saltvann til ferskvann.
Lyng Composite, en bedrift for produksjon av komposittplast, ble startet i 2006.
Virksomhet i Spania
Lyng sto bak prosjektet Anfi del Mar på Gran Canaria, og var også i gang med et prosjekt i Taurodalen. Han drev også en egen vinfarm på fastlandet. Han har også hatt flere fabrikker i Spania relatert til sin norske virksomhet.
Anerkjennelse og privatliv
Han ble utnevnt til ridder av St. Olavs Orden like før han som 60-åring erklærte seg som pensjonist i 1985, noe som ikke hindret ham det minste i å fortsette å etablere ny virksomhet.
Han hadde tilsammen fem ekteskap og seks barn, det siste ekteskapet inngått i en alder av 80 år og 1 måned.
Bjørn Lyng døde 12. oktober 2006 etter lengre tids sykdom; de senere år bodde han på Gran Canaria. Bjørn Lyng var søskenbarn til John Lyng og Thor Heyerdal.
Gyldenkrantz
Gyldenkrantz var en norsk og dansk adelsslekt av nederlandsk avstamming. Joachim Christian Geelmuyden Gyldenkrantz i Bergen ble den 29. januar 1783 adlet under dette navnet. Slekten døde ut på 1800-tallet.
Våpen
Heraldisk beskrivelse (blasonering) av våpenet: Firedelt skjold med 1. felt rødt med en gull laurbærkrans (talende våpen), 2. felt blått med 3 (1.2) gull stjerner, 3. felt grønt med en opprett brun hjort (Geelmuydens slektsvåpen), 4. felt gull med 7 (4.3) sølv kuler (som i Bergens bysegl). På skjoldet en kronet hjelm med hjelmtegn en oppspringende brun hjort med en laurbærkrans mellom hornene. Skjoldholdere er en bjørn og en ulv, begge naturfargede.
636 Erika
636 Erika er en hovedbelteasteroide. Den ble oppdaga den 8. februar 1907 av Joel Hastings Metcalf fra Taunton i Massachusetts, USA. Bakgrunnen for navnet er ikke kjent.
Pagan’s Mind
Pagan's Mind er et progressiv metal-band fra Telemark i Norge.
Historie
Bandet Pagan's Mind ble startet i år 2000. Tre av medlemmene; Nils, Stian og Thorstein hadde allerede spilt sammen gjennom 7 år i bandet Silverspoon. Dette var et band med et mer AOR og glam rock-uttrykk. Etterhvert endret stilen og målet til bandet seg, og Jørn Viggo, Steinar og Ronny kom med i det som ble Pagan's Mind. Her ble det skapt musikk som var i en mer heavy og progressive stilretning enn det tidligere bandet. I tillegg har de tema i sine tekster som gjerne omhandler det overnaturlige og ukjente, og eksistensielle spørsmål.
Album nummer to, Celestial Entrance, ble utgitt i 2002. Et konseptalbum som er sterkt inspirert av sci-fi, deriblant tv-serien Stargate. Hovedtemaet omhandler ulike dimensjoner og konsepter ute i rommet. Albumcoveret viser også en stargate. Med dette albumet begynte de å få oppmerksomhet utenfor Norges landegrenser.
I 2003 forlot Thorstein Aaby bandet, grunnet helseproblemer.
Billy Wingrove
Billy Wingrove (født 15. november 1982 i London, England) er en fotballsjonglør, eller «freestyler» på fagspråket. Han har vært freestyler for Tottenham og Arsenal, og spilt for Ware FC, Hertford Town og Enfield FC. Han har nå YouTube-kanalen F2Freestylers med sin partner, Jeremy Lynch. Wingrove og Lynch spiller også «bedriftsfotball» for et ukjent lag. De har også samarbeidet med noen andre «freestylere» kalt Freekickerz, MattHDGamer, og flere andre.
Pagan’s Mind
Historie
To år senere kom bandets tredje album, Enigmatic: Calling. Albumtittelen er en sammensetning av to av låtene på albumet; Enigmatic Mission og Celestial Calling.
Den 28. desember 2007 hadde Pagan's Mind releasekonsert, for sitt fjerde album God's Equation, i Ibsenhuset i Skien. Absinth og Supremacy var support på konserten. I 2009 kom konsertalbumet og DVD-en Live Equation. Konsertopptaket er fra Rockefeller i Oslo, 1. november 2008. I tillegg følger det med en bonusdisk som inneholder blant annet klipp fra releasepartyet for God's Equation på Ibsenhuset, opptak fra ProgPower USA, samt spor fra øvinger.
Albumet Heavenly Ecstasy som kom i 2011, fikk meget gode anmeldelser internasjonalt og nasjonalt, med terningkast 5 i både Verdens Gang og Dagbladet, samt plassering på VG-lista. På dette albumet bryter de litt med de tidligere albumene når det gjelder tema, noe som også gjenspeiles i coveret. Her tar de for seg tema som er mer personlige og som folk der ute i større grad kan kjenne seg igjen i. Men fremdeles i en metaforisk forkledning, uten mangel på mystikk.
Bandet har spilt på ProgPower USA i 2003, 2007 og 2009. Å få spille der i 2003 var et stort høydepunkt tidlig i bandets karriere. Da de kom tilbake igjen til festivalen for fjerde gang den 11. september 2014, spilte de på Center Stage, og valgte å spille inn og filme konserten. Denne konserten ble utgitt på DVD/Blueray, CD og LP i 2015, under tittelen Full Circle. Under konserten ble Celestial Entrance spilt i sin helhet, samt et helt set med utvalg av deres beste materiale.
Fakta
Vokalist Nils K. Rue er også grafisk designer, og har stått for å designe cover til de 4 første studioalbumene. Det finnes gjennomgående tema i disse 4 albumcovrene, gjennom deres blå farge og gjerne en sirkel som er sentral i komposisjonen. Coveret til Heavenly Ecstasy ble derimot lagd av Felipe Machado Franco, i samarbeid med Rue. Dets røde farge og annerledes komposisjon er med på å skape en kontrast til tidligere album, som nevnt over.
I 2008 lagde Pagan's Mind den nye sangen til fotballklubben Odd Grenland, «Helter fra Telemark».
Petra Fougner
Bakgrunn
Hennes foreldre var Andreas Melchior Glückstad Wiel og Grethe Constance Münster.
Fougner kjøpte 1901 Drengsrud gård sammen med sin ektemann kommandørkaptein Kristian Fougner. Ved siden av gårdsdrift hadde Fougner et stort sosialt engasjement og var medlem av «Unge Norge» som ble stiftet i 1905.
Sammen med Fredrikke Torgersen var Fougner pådriver til å etablere ambulerende skolekjøkken som valgfag, privat finansiert. I 1921 ble skolekjøkken en del av det obligatoriske pensumet i Askerskolene, om enn bare for jenter.
Fougner døde 1941 i en alder av 82 år.
Tjuetoprikket marihøne
Utseende
Tjuetoprikket marihøne er mellom 3 og 4,5 millimeter lang. Dekkvingene er gule med 22 svarte flekker. Brystskjoldet er gult med fem svarte flekker.
Levevis
Tjuetoprikket marihøne finnes i tilknytning til gressenger.
Odda kirke
Odda kirke er en langkirke fra 1870 i Ullensvang kommune, Vestland fylke. Kirken ligger i sentrum av Odda.
Byggverket er i tre og har 500 plasser.
Orgelet
Orgelet i Odda kirke ble bygget av Norsk Orgel- og Harmoniumfabrikk i 1968. Det har 36 stemmer og elektrisk traktur og registratur.
Roar Hoff
Roar Hoff (født 21. mai 1965) er en norsk tidligere kulestøter.
Hoff kom på 12.-plass i EM i friidrett 1994 og på 11.-plass i VM i friidrett innendørs 1995. Han ble norgesmester i 1992 og 1999. Hans personlige rekord er et kast på 19,52 m, satt i Drammen i juni 1994, som gjør Hoff til Norges 8. beste kulestøter gjennom tidene. Han representerte Jøa IL.
Han er opprinnelig fra Fosnes i Nord-Trøndelag, men er i dag bosatt i Stjørdal. Han er gift med finsknorske Katarina Sederholm Hoff, tidligere friidrettsutøver og vektløfter.
Serie D
Serie D er det femte nivået i italiensk fotball, og er en halvprofesjonell serie. Vinnerne av hver av de ni regionale avdelingene (Gironi) rykker opp i Lega Pro Seconda Divisione.
Lagene i Serie D har fra 1999 en egen cupturnering, Coppa Italia Serie D.
Antonio Garzoni Provenzani
Antonio Garzoni Provenzani (født 2. desember 1906, død 15. februar 1989) var en italiensk roer som deltok i de olympiske leker 1932 i Los Angeles.
Provenzani vant en olympisk bronsemedalje i roing under OL 1932 i Los Angeles. Han var med på den italienske båten som kom på tredjeplass i firer uten styrmann, bak Storbritannia og Tyskland. Mannskapet på den italienske fireren var Antonio Ghiardello, Francesco Cossu, Giliante D'Este og Antonio Garzoni Provenzani.
Matsutaro Shoriki
Matsutaro Shoriki (født 11. april 1885 i Imizu, død 9. oktober 1969 i Atami) var en japansk politiker og judoka. Han var en av verdens høyest graderte judoutøvere, tildelt 10. dan etter sin død 9. oktober 1969 av Kodokan.
Han jobbet i politiet, og i avisen Yomiuri Shimbun (senere eier av avisen). Politiker og statsminister i Japan. Etablerte Japans første kommersielle tv-stasjon Nippon TV. Startet profesjonell baseball og bidro til utviklingen av sporten i Japan. President i Japanese University Judo Association, formann i Nippon Budokan, og president i National Dietman's Judo Federation.
Han er den eneste ikke-profesjonelle i historien som er tildelt 10. dan av Kodokan.
CSKA Sofia
PFK CSKA Sofia (bulgarsk: ПФК ЦСКА София – PFK TsSKA Sofija) er en av de mest populære og suksessrike fotballklubbene i Bulgaria. CSKA står for Tsentralen sporten klub na armijata (bulgarsk: Централен спортен клуб на армията – Hærens sentrale sportsklubb) CSKA Sofia har vunnet hele 31 ligatitler og 23 cupgull, og sammen med Rangers FC og Celtic FC fra Skottland har klubben vunnet flest nasjonale titler i Europa.
Klubben er lokalisert i Sofia, hovedstaden i Bulgaria, og spiller sine hjemmekamper på hjemmestadiumet Bulgarska Armija. Klubben ble etablert 5. mai 1948.
Klubben ble før 2015/2016-sesongen degradert til 3. nivå i bulgarsk fotball på grunn av økonomisk rot.
Marianne på sykehus
Marianne på sykehus er en norsk barnefilm fra 1950 regissert av Titus Vibe-Müller. Den var basert på Odd Brochmanns bok med samme navn fra 1948. Filmen hadde originalmusikk komponert av Christian Hartmann.
I filmens programhefte var handlingen beskrevet slik:"«Vesle Marianne er uheldig og sluker en brystnål sammen med havregrøten. Hun blir transportert med spesialfly fra Lillesand til Oslo, hvor hun blir innlagt på Rikshospitalet. På sykehuset blir hun røntgenfotografert, senere bedøvet og operert. Hun får mange nye venner på sykehuset, både leger, sykepleiersker og pasienter. Marianne liker seg godt på barneavdelingen og filmen om hennes opplevelser der vil nok gjør sitt til å lære norsk barn at de ikke skal være redd for å bli sendt på sykehus.»"Ifølge sosialminister Aaslaug Aasland var hovedhensikten med filmen «å vise barn at det ikke er «farlig» å komme på sykehus». I tillegg ønsket myndighetene å vise frem norsk sykehusvesen fra dets beste og mest moderne side. Filmen ble tatt opp i autentiske omgivelser på Rikshospitalets barneavdeling. Mer enn 50 av Rikshospitalets ansatte medvirket i filmen, blant annet tidligere Røde Kors-president og overlege Nikolai Nissen Paus.
Stockholm katolske bispedømme
Stockholm bispedømme er et katolsk bispedømme som omfatter hele Sverige. Det bor 144 000 katolikker i bispedømmet, noe som utgjør en andel på 1,6 %.
Historie
Sverige ble kristnet i løpet av 900- til 1100-tallet. Landet lå på det kirkelige plan først i Hamburg-Bremens kirkeprovins, fra 1104 i Lunds kirkeprovins, og ble i 1164 en egen kirkeprovins med Uppsala erkebispedømme som metropolitanbispedømme. Kirkeprovinsen omfattet på dette tidspunktet sju bispedømmer: I tillegg lå Lund erkebispedømme i dagens Sverige, men hørte den gang til Danmark.
Rikdsdagen vedtok i 1527 i praksis en overgang til den evangelisk-lutherske lære, bl.a. ved å underlegge kirken den verdslige lovgivningen. Det endelige bruddet med paven skjedde i 1536, men allerede i 1530 hadde Gustav Vasa innsatt erkebiskopen av Uppsala uten pavens godkjennelse. Svenska kyrkan fastholdt likevel ved den apostoliske suksesjonen.
Bispedømmene var dermed i løpet av 1530-tallet blitt protestantiske, men fortsatte ifølge Svenska kyrkans syn å eksistere. Den katolske kirkens syn er derimot at bispedømmene ble opphevet under reformasjonen, og at bispedømmenes areal ble slått til det apostoliske vikariat i nord.
Den katolisiske troen var etter dette forbudt ved lov. En liten katolsk triumf var at (eks)dronning Christina av Sverige gikk over til katolisismen i 1655, ett år etter abdikasjonen. Gustav IIIs toleransedikt i 1781 gjorde det lovlig for utenlandske borgere – men ikke svensker – å utøve den katolske tro. Derfor løste pave Pius VI Sverige i 1783 fra det apostoliske vikariat i nord og opprettet det apostoliske vikariat Sverige, som også omfattet Finland og Norge. Vikariatet endret omfang i 1809, da Finland ble lagt til Mogiljov erkebispedømme; i 1852, da Nordpolmisjonen ble opprettet; og i 1868, da Norge ble skilt ut som eget misjonsområde («misjon sui iuris Norge»). I 1953, samtidig med Oslo, ble det apostoliske vikariat Sverige oppgradert og endret navn til Stockholm bispedømme.
Internasjonale forbindelser
Biskopen av Stockholm er for tiden leder av den nordiske bispekonferansen. De nordiske landene har også en felles nuntius med sete i Stockholm, som siden 2008 er Emil Paul Tscherrig.
13. serierunde i Tippeligaen 2006
13. serierunde i Tippeligaen 2006 startet søndag 16. juli med fire kamper klokken 18:00 og én kamp 20:00. Runden fortsatte mandag 17. juli klokken 18:00 med Brann mot Viking. Runden avsluttet først onsdag 23. august klokken 19:00 med en hengekamp mellom Lillestrøm og Lyn grunnet Lillestrøms deltakelse i Intertoto-cupen.
637 Chrysothemis
637 Chrysothemis er en hovedbelteasteroide og et medlem av asteroidefamilien Themis. Den ble oppdaga den 11. mars 1907 av Joel Hastings Metcalf fra Taunton i Massachusetts, USA. Den er oppkalt etter Khrysothemis fra gresk mytologi.
Patrick Martin
Partick Henry «Pat» Martin (født 19. august 1923, død 21. april 1987) var en amerikansk bobkjører som deltok i de olympiske leker 1948 i St. Moritz og 1952 i Oslo.
Martin ble olympisk mester i bobsleigh under vinter-OL 1948 i St. Moritz. Han var med på det amerikanske laget som vant firerbob foran Belgia og et annet amerikansk lag. De andre på laget var Francis Tyler, Edward Rimkus og William D'Amico. Konkurransen ble avviklet 6. og 7. februar 1948.
Fire år senere, under Vinter-OL 1952 i Oslo, vant han to sølvmedaljer i bobsleigh. Han kom på andreplass i både toer- og firerbob.
Mnevis
Oksegud
Oksekulter var populære fra minst det første dynasti. Den kraftfulle og virile oksen ble assosiert med farao, som tidvis tok tittelen «sin mors sterke okse». Så tidlig som rundt 3100 f.Kr. ble kongen avbildet i formen av en okse. En hellig okse ble identifisert ved særskilte hellige markeringer. Straks oksen hadde blitt bekreftet som inkarnasjonen av en gud ble den huset i luksuriøse omgivelser, gitt den beste maten, og gitt et harem med de beste kuene. Oksen ville leve slik til den døde hvor den ble mumifisert og gravlagt med fulle æresbevisninger. Foruten Mnevis, var det også tilsvarende oksekulter for Buchis og Apis.
Ettersom begrepet Ka også ble brukt for å bety okse har Mnevis blitt identifisert som å være en levende okse. Således, som et symbol for solguden Ra ble Mnevis ofte avbildet med solskive mellom hornene. Det kan være et spor etter ofringen av kongene etter periode med styre, som ble sett på sønn av Bat eller Hathor, kugudinnen av den jordiske solkulten.
Oksekult
En utvalg okse ble utvalgt fra området og sagt å være den levende Mnevis ved at den ble tatt med til et spesielt tempel hvor den ble æret og oksens bevegelser ble tolket som i et orakel. Ettersom den fruktbare jorden ved Nilen var svart ble ordet for svart (Khem) ble dette også egyptiske ordet for Egypt. Oksene i denne regionen hadde samtidig en tendens til å ha svart skinn og den oksen som ble utvalgt for symbolisere Mnevis var tradisjonelt fullstendig svart, således referert til som Kemwer, det vil si «den store svarte». Om man ikke fant en tilfredsstillende svart okse valgte man isteden en komplett hvit som kontrast.
Det er liten informasjon om Mnevis-kulten. Kun to Mnevis-graver har blitt avdekket, datert til styrene til Ramses II og Ramses IV under Det nye rike, gravlagt i individuelle graver hogd ut av grunnen og toppet av en store steinplate av granitt. Gravene hadde et komplett sett av kanopiske krukker, som antagelig var rent rituelt da de var tomme.
Claudius Aelianus skrev at Mnevis-oksen, som han kjente under navnet Onuphis, var enorm størrelse, at dens hår vokste på motsatt måte av vanlige okser, og at den levde på erteblomsten blålusern.
Til slutt ble Mnevis med tiden identifisert med en annen form som den økende populære okseguden Apis som hadde blitt sett på som en inkarnasjon av Osiris.
Eksterne lenker
Llista de personatges de la mitologia egípcia
Kvam kirke (Steinkjer)
Kvam kirke (Kvam kyrkje) er en langkirke fra 1878 i Steinkjer kommune, Trøndelag fylke.
Byggverket er i tre.
Verdensungdomsdagene
Verdensungdomsdagene arrangeres av den katolske kirke med regelmessige mellomrom, og ble innstiftet av pave Johannes Paul II i 1984 som reaksjon på synkende kirkesøkning blant unge. Det arrangeres lokale ungdomsarrangementer hvert år på palmesøndag, mens den internasjonale samlingen som varer en ukes tid arrangeres annenhvert eller tredjehvert år. Mens selve arrangementet feirer den katolske tro, går invitasjonen til å delta ut til alle unge, uavhengig av religiøs overbevisning. Det internasjonale arrangementet tiltrekker hundretusener av ungdom fra nesten alle land i verden.
Rett etter at Benedikt XVI var valgt til pave annonserte han at han ønsker å fortsette denne tradisjonen, og at han vil delta på verdensungdomsdagene i Köln i 2005. Det var meningen at hans forgjenger Johannes Paul II skulle delta, men han døde tidligere det året. Pave Benedikt XVI har deltatt på Verdensungdomsdagen 2005 i Köln, 2008 i Sydney og 2011 i Madrid.
Skytshelgen for Verdensungdomsdagene er den salige Moder Teresa av Calcutta. Siden saligkåringsseremonien hans, har pave Johannes Paul II, som startet arrangementet, også blitt regnet som medskytshelgen.
Oversikt
1: Antallet angir hvor mange som deltok på den avsluttende messen, hvilket inkluderer mange som deltok kun på det arrangementet og ikke ellers på verdensungdomsdagene.
Edward Rimkus
Edward William «Ed» Rimkus (født 10. august 1913 i Schenectady i New York i USA, død 17. mai 1999 i Los Angeles, California) var en amerikansk bobkjører som deltok i de olympiske leker 1948 i St. Moritz.
Rimkus ble olympisk mester i bobsleigh under vinter-OL 1948 i St. Moritz. Han var med på det amerikanske laget som vant firerbob foran Belgia og et annet amerikansk lag. De andre på laget var Patrick Martin, Francis Tyler og William D'Amico. Konkurransen ble avviklet 6. og 7. februar 1948.
Gjermundshamn
Gjermundshamn er et fergeleie i tettstedet Hatlestrand i Kvinnherad kommune i Hordaland. Navnet har sin opprinnelse fra gammel gård på stedet; gården eksisterer ikke lenger.
Stedet består av et nes med fergekai. Det har 8–10 husstander, trelast- og byggevareforretning (O.Jacobsen Trelast), lege- og tannlegekontor.
Fergeforbindelse
Fergeleiet er et ledd i trekantsambandet Gjermundshamn-Varaldsøy-Årsnes.
Veiforbindelser
På østsiden av Hardangerfjorden kommer man sørover via fylkesvei 49/48 til industristedet Husnes, nordover via Ænes/Maurangsfjorden og Folgefonntunnelen (åpnet 2001) til Eitrheim i Sørfjorden fylkesvei 550 og til Odda.
På vestsiden nordover kommer man via fylkesvei 48/49 til Norheimsund. Sørover fylkesvei 49 til Tysnesøya, eller til Bergen over fylkesvei 48 nordover, og vestover via fergesambandet Hatvik–Venjaneset via fylkesvei 552 til Os og deretter langs E39. Alternativt nordover fra Eikelandsosen over Samnanger, fylkesvei 48, fylkesvei 7 og E16.
Gjermundshamn er sterkt trafikkert i turisttiden og et viktig krysningspunkt for trafikken over ytre Hardangerfjorden.
Guildhall (Northampton)
Guildhall er en bygning på St Giles' Square i Northampton i England. Den ble tegnet av Edward William Godwin i nygotisk stil og reist 1861–1864. Den er distriktets rådhus og fungerer også som seremonilokale for borgerlige vigsler og partnerskapsinngåelser. Distriktets folkeregister er også lokalisert i Guildhall.
Bygningen har blitt utvidet flere ganger. I 1889–1892 ble østfløyen utvidet, og i 1992 bygde man på enda mer på denne fløyen. Den siste utvidelsen er i en moderne stil som er tilpasset det opprinnelige bygget, ikke ulikt løsningen man valgte ved utvidelsen av Guildhall i City of London.
Veteranbåt
En veteranbåt, eller et veteranskip, er betegnelse som ofte brukes om eldre fartøyer. Betegnelsen er upresis, og det finnes ingen eksakte kriterier for når et skip skal kunne omtales som "veteran", noe som har ført til at ordet mister sin betydning utenom dagligtale.
Fartøyer som er vernet eller fredet har mulighet for å søke om støtte til nødvendig restaureringsarbeid. Riksantikvaren fordeler midler som er tildelt over statsbudsjettet og tillegg finnes andre kilder som Kulturminnefondet og diverse private stiftelser som ønsker å bidra til å ta vare på Norges flytende kulturminner.
Fartøyer som er vernet eller fredet får etter søknad lettelser i en del offentlige avgifter og de kan "i størst mulig grad å få beholde sitt opprinnelige arrangement" med hensyn til sjøfartsdirektoratets regelverk. Dette er for å unngå at nye forskrifter skal føre til uønskede ombygninger eller redusere verdien som flytende kulturminne.
De fleste fartøyer som er vernet eller fredet er også medlemmer i Norsk Forening for Fartøyvern.
Det er per i dag følgende fartøyvernsenter i Norge som arbeider med støtte fra Riksantikvaren:
Arezzo
Arezzo (i romertiden kjent som Arretium) er en gammel italiensk by i provinsen Arezzo i Toscana. Byen har 99232 innbyggere (2013).
Geografi
Arezzo ligger ca. 80 km fra Firenze lenger opp ved elven Arno. Den ligger i en bratt skråning opp fra elvens flomslette Arezzo er ca. 300 moh. I de høyereliggende delene av byen finnes katedralen, rådhuset og medicienes fort (Fortezza Medicea). Derfra forgrener byens hovedgater seg mot den lavereliggende delen av byen ned til byportene. Den øvre delen av byen har bibeholdt sin middelalderkarakter på tross av at det også er reist en del nyere bygg.
Historie
Det er mulig at Arezzo var en av de tolv viktige etruskiske byene, de såkalte Dodekapolis. Den har blitt beskrevet som en av Capitæ Etruriae (etruskiske hovedsteder) av Titus Livius. Etruskiske funn forteller at akropolis San Cornelio, en liten høyde ved siden av San Donato høyden, var i bruk og befestet i den etruskiske perioden. Det er en del andre vesentlige etruskiske funn også, som deler av en mur og en etruskisk nekropolis på Poggio del Sole (som fremdeles heter solhøyden). Det mest berømte funnet er imidlertid de to bronsefigurene Chimaera og Minerva fra henholdsvis det 5. og 4. århundre f.Kr.. Figurene befinner seg idag i Firenze. En gresk vase av typen kratér ble malt av Euphronios ca. 510 f.Kr. med motiv fra slaget mot amasonene. Det befinner seg i Arezos Museo Civico, er blant de gjenstandene som bevitner handelen med grekerne.
Området ble erobret av romerne i 311 f.Kr.. Via Cassia ble bygget mellom Roma og Poområdet. En militærpost langs denne veien ble lagt ved Arretium. Arretium stod under den romerske borgerkrig på siden til Marius. Sulla som vant striden plasserte ut noen lojale veteraner i den nesten ødelagte byen. Kolonien ble kalt Arretium Fidens (Trofaste Arretium).
Under keiser Augustus blomstret byen under navnet Arretium Vetus (Gamle Arretium). Den var da blitt den tredje største i Italia. Den var velkjent spesielt for sine pottemakere. De laget karakteristisk glasert keramikk av mørk leire, og rødmalte vaser. Disse ble solgt i et stort område. I det 4. århundre ble Arezzo et bispesete. Det er en av de få byer hvor listen av biskoper er kjent ved navn uten avbrudd frem til idag. Det skyldes delvis at biskopene var de føydale herskere i middelalderen. Den romerske byen forsvant. Delvis ble den ødelagt i krig og urolighet, delvis ble den revet fordi stenene trengtes i forsvarsverkene. Kun amfiteateret overlevde.
Arezzo frigjorde seg fra kontrollen til biskopene i 1098. Frem til 1384 fungerte Arezzo som en uavhengig bystat. Den var for det meste på Ghibellinienes side i striden med Guelphene. Dette i motsetning til Firenze.
I 1252 ble byens universitet Studium grunnlagt.
Slaget ved Campaldino (1289), hvor biskopen Guglielmino Ubertini falt, markerte starten på tilbakegang for det Ghibellinske Arezzo. Unntaket var en kortere periode under Tarlatifamilien, først og fremst under Guido Tarlati, som ble biskop i 1312. Tarlatiene søkte en allianse med Forlì og dets herrer, Ordelaffiene. Imidlertid kom Arezzo under Firenzes innflytelse i 1384. Arezzos historie fra da av er historien til Firenze og Mediciene. I denne perioden arbeidet Piero della Francesca i kirken San Francesco di Arezzo med frescoene. De er nylig restaurert og er Arezzos mest kjente kunstverk.
Etter denne tiden var det økonomisk og kulturell tilbakegang for Arezzo, noe som har bidratt til å bevare middelalderpreget i bykjernen.
I det 18. århundre ble sumpmarkene drenert i den nærliggende Val di Chiana syd for byen. Dette gjorde området behageligere.Ved slutten av århundret erobret Napoleon byen, som imidlertid raskt ble base for motstandsbevegelsen Viva Maria. Dette ledet til at byen ble provinshovedstad. I 1860 ble Arezzo del av kongedømmet Italia.
Byens bygninger ble sterkt skadet under den andre verdenskrig.
Snorri Hjartarson
Snorri Hjartarson (født 1906, død 1986) var en islandsk forfatter.
Han studerte bildekunst på Kunstakademiet i Oslo under Axel Revold fra 1931 til 1932. Som forfatter debuterte han med den norskspråklige romanen Høit flyver ravnen i 1934, men det er for diktsamlingene sine på islandsk han er best kjent. Han ble tildelt Nordisk råds litteraturpris i 1981 for diktsamlingen Hauströkkrið yfir mér (på norsk: Haustskyming over meg)
Bibliografi
I norsk gjendiktning (ved Ivar Orgland) finnes diktene hans også i boka Lyng og krater: dikt i utval / Snorri Hjartarson på Fonna Forlag fra 1968.
Gnutella
Gnutella er et datanett for deling av filer. Det spesifiserer en protokoll som prosesser må benytte for å utveksle filer og informasjon om disse filene. Arbeidet organiseres som et Peer-to-peer datanett, der ansvaret for lagring og indeksering tillegges de enkelte brukere som til enhver tid er tilkoblet. Man har ingen sentral server som kan kontaktes til disse formål. En bruker må påregne å være både server (tilbyder av filer) og klient (en som etterspør filer); og kalles derfor en servent.
Begrepet Gnutella
Det viktigste i Gnutella er den underliggende protokoll som spesifiserer hvordan utveksling skal foregå. De maskiner som forstår denne protokollen kan være med i et Gnutellanett og representere brukerens interesser for søking og utveksling av filer. En rekke ulike programvarer har vært utviklet siden 2000, med det mål å tilby dette. Det første var utviklet av oppfinnerne, Justin Frankel og Tom Pepper i firmaet Nullsoft, og utgitt som åpen kildekode under lisensen GPL (2000). Firmaet måtte stoppe distribusjonen, etter pålegg fra sine eiere, men protokollen var allerede offentliggjort, og flere etterligninger ble snart utgitt, hver med en del felles funksjoner, og enkelte spesialiteter; dog må alle ha den essensielle Gnutellaprotokollen implementert for å kunne samsnakke via Gnutellanettet. Navnet Gnutella er inspirert av lisenspolitikken i GNU, samt hasselnøttpålegget «Nutella».
Søking etter filer
En Gnutellabruker kjører en Gnutellaklient (A), som først må lokalisere en nabo (B). Her må A kontakte en sentral server som kan anbefale en aktiv bruker som er rimelig nær A. Sålenge A kjenner til minst en nabo, kan den arbeide mot Gnutellanettet. Serveren vil ofte gi node A en liste over naboer, slik at A får et nabolag. Klienten hos node A lar brukeren oppgi et søkeuttrykk, og sender en QUERY til As naboer. Enhver som mottar en QUERY og har filer som passer med spørsmålet, vil svare med et QUERY HIT direkte til den som spør (i eksempelet, er dette A). Samtidig videresender de QUERY videre til sine naboer. Et QUERY vil således gå et visst antall hopp før det dør ut, basert på en grense som node A har satt. Noder som tidligere mottok et gitt QUERY vil også la være å videresende meldingen. Denne form for videresending kalles flooding, og oppfattes som en lite ressursvennlig måte, men den vil også medføre at alle til slutt vil motta et gitt QUERY.
Treffvurdering og kopiering
Svarene vil samtidig komme inn til node A, i form av direktesendte QUERY HIT fra diverse innehavere av treffende filer. Disse svarene angir data om selve filen (navn, lengde), men også hvordan filen eventuelt kan overføres (eksempelvis HTTP og FTP), og hva slags kvalitet som er forbundet med å kopiere fra det sted denne filen faktisk ligger lagret. Brukeren hos A vil få disse vist som en liste, ofte rangert ut fra tittel, antall likelydende treffsteder, ytelsesmessige kvaliteter og annet. Assosiert med hvert treff, er en direktelink til den noden som rapporterte treffet. Det er nå opptil brukeren å velge ett av disse treffene, hvorpå klienten i node A kontakter den utvalgte maskinen for å få kopiert filen. Hvis filen befinner seg på flere steder, kan den overføres i parallell, hvilket påskynder kopieringen. Klienten hos node A vil da sørge for å si hvilke biter den vil ha overført fra hver enkelt server.
Naboer og nærhetsberegning
Brukeren er avhengig av at klienten klarer å lokalisere den initielle nabo. Her finnes flere teknikker. Det vanligste er å kontakte en forprogrammert server. Hvis denne feiler kan man gjenbruke de naboer man eventuelt hadde kontakt med sist man var aktiv i Gnutellanettet. Et tredje alternativ er å søke lokalt og avvente svar. Noden sender da en PING som eventuelt besvares med en PONG. I og med at brukerne «kommer og går» vil enkelte naboer bli borte, mens andre etterhvert tilkommer. Ett velkjent problem i Gnutella, er at den reelle avstand mellom naboer kan bli stor; forslaget fra den sentrale server kan gjøre at en bruker i Larvik får en bruker i Tokyo utpekt som nabo. Dette vil forsinke søkearbeidet, som jo går mellom nabopar.
Pålitelighet og sikkerhet
Den store fordelen med Gnutella, er at den oppfattes som skalerbar. Den tid det tar å søke og kopiere filer vil i et skalerbart system, ikke være avhengig av hvor mange som er tilkoblet. I sentraliserte nett som Napster er vil den sentrale indeksserveren (og innfartsveiene dit) være flaskehalser, der svartidene går opp etterhvert som brukermassen vokser. Den distribuerte intelligens krever dog, at hver enkelt må få innsikt i informasjon om maskiner og nettverk, som kan utnyttes til å angripe. Dette unngår man tildels i sentraliserte system. Samtidig innser man at Gnutella søker med flooding: Alle som er aktive, vil tilslutt høre alle spørsmål, hvilket til slutt vil bli en uoverkommelig belastning. I så fall kan ikke Gnutella anses for å være skalerbar. Mekanismen kan også brukes for å iverksette angrep av typen Denial of Service. Alle meldinger som sendes i Gnutellanettet underlegges hoppkontroll, og vil slettes etter å ha blitt videresendt et visst antall ganger. Dette forhindrer imidlertid ikke at nye meldinger kan sendes inn med stor hyppighet. Videre er nettet underlagt løkkekontroll, slik at meldinger som har ankommet tidligere, ikke blir videresendt. Begge er nødvendige tiltak for å unngå kollaps, men gir ingen garanti mot kollaps.
Kvalitet og utbredelse
Gnutella har ingen sentral kontroll på hverken innhold eller informasjon om filer som spres. Brukere må foreta de samme sikkerhetstiltak som de eventuelt måtte ha iverksatt for bruk av web og elektronisk post. Her blir Gnutella noe forskjellig fra Napster som var et kommersielt orientert datanett for fildeling, og derfor avhengig av en viss kvalitetskontroll for å unngå visse juridiske problem. Samtidig avgikk Napster på grunn av behovet for sentralt lagret oversikt over tilgjengelige filer. I Gnutella er oversiktene spredt til hver enkelt node, og utveksles bare i form av svar på spørsmål. Dette har gjort at Gnutella hittil, tross press fra musikkindustrien, har unngått å bli erklært som juridisk ulovlig.
Deilig er fjorden!
Handling
Terje Svahberg (Rolv Wesenlund) går til innkjøp av en stor og dyr båt som han egentlig ikke har råd til. Han kommer hjem til sin intetanende kone Rigmor (Elsa Lystad) og barna, og forteller at han i dag har kjøpt båt, og at de skal hente den i Danmark.
På vei hjem fra Danmark i sin nye båt kommer familien ut for regn og dårlig sikt. Plutselig hører de lyder og Terje sier : det var noe som sa ding, ding, dong. Han går opp på dekk og ser at båten nesten kolliderer med Danmarksbåten.
I båthavnen hjemme i Norge oppdager de, til Terjes store fortvilelse, at vanlig medlemskap ikke er tilstrekkelig for å få båtplass. De får beskjed av sjefen for småbåthavna (Per Jansen) om å legge seg på svai ute ved bøya der, så skal han ro dem inn og ut, mot bra betaling.
Rigmors forsøk på å hjelpe til på dekk ender ikke alltid like bra. En gang kaster hun ankeret opp i salongen til nabobåten, hvor det også sitter folk. «Vi er svenske», sier Terje og kjører fort vekk fra nabobåten.
Terjes kollega Tandvik (Sverre Holm), kommer innimellom med små bemerkninger som «ja nå har du sannelig tatt deg vann over huet», «som man reder så ligger man» og «null i skatt, null i inntekt, du nærmer deg snart nullpunktet».
Filmen er blant annet en parodi på 1980-tallets låneiver til privat forbruk.
Sumiyuki Kotani
Sumiyuki Kotani (født 1903, død 19. oktober 1991) er en av verdens høyest graderte judoutøvere, tildelt 10. dan i april 1984 av Kodokan. Han var lenge den eldste som var tildelt 10. dan, helt til Ichiro Abe ble tldelt graden i en alder av 83 år.
Kotani studerte på Tokyo College of Education og studerte judo direkte under Jigoro Kano. Som ung var han kjent for å ta på seg alle utfordringer som måtte komme.
Kotani var veldig aktiv i å promotere judo overalt i verden, og var hovedinstruktør i den internasjonale divisjonen på Kodokan i mange år. Han var også professor på Tokai Universitetet.
Han var Kodokans fremste representant og visepresident i All Japan Judo Federation.
Löfgrens syndrom
Det er særlig ankelleddet som blir angrepet av synovitt, noe som gir smerter ved belastning. Erytema nodosum oppstår fortrinnsvis på leggen, men kan oppstå over alt på kroppen. Ved røntgenundersøkelse kan en i de fleste tilfeller se forstørrede lymfeknuter i lungeregionen, mens blodprøver gjerne viser en økt senkningsreaksjon.
Løfgrens syndrom regnes som tegn på akutt oppstått sarkoidose, og behandlingen blir derfor den behandling som gis for denne sykdommen.
Czantoria Wielka
Czantoria Wielka (tsjekkisk: Velká Čantoryje) er et fjell på grensen mellom Polen og Tsjekkia i fjellkjeden De schlesiske Beskidene. Fjellet har en høyde på 995 meter over havet, og har bratte fjellsider i øst og i vest. Det vokser hovedsakelig barskog i fjellsidene. Dette er den høyeste toppen i den tsjekkiske delen av De schlesiske Beskidene.
Neskilen
Neskilen er ei bukt og et sted på Eydehavn i Arendal kommune.
Neskilen ligger på fastlandsiden av Tromøysund ved munningen av Molandsvassdraget, hvor Neskil bro går over. Fra Neskilen kan små fartøyer følge Rånene gjennom kanaliserte elveløp opp til Langangsvannet og Sagene i Austre Moland. På Sagene var det opp til seks oppgangssager.
Før industristedet Eydehavn ble etablert på begynnelsen av 1900-tallet var Neskilen et travelt sted. Her var det omfattende bygging av seilskuter, og det var utskiping av trelast som ble transportert ut fra Sagene. På midten av 1600-tallet var det gjestgiveri på stedet, drevet av Anders Nielsen, men det var ikke det første på stedet. Fra 1806 drev også David Halvorsen gjestgiveri i Neskilen. I 1898 ble Arendal Feltspatmølle etablert i Møllebukta. Driften ble lagt ned i 1928 etter at anlegget brant.
Der Neskilen munner ut i Tromøysund ligger Frisøya. Øya skal ha navnet sitt etter sjøfolk fra Friesland som brukte denne havna.
Turnuslege
En turnuslege er en lege som gjennomfører turnustjeneste etter fullført legeutdanning. Fra høsten 2017 ble turnuslegeordningen erstattet av lege i spesialisering del 1 (LIS 1) ved innføring av ny spesialistforskrift. Denne nye ordningen har tilnærmet samme innhold som den gamle turnuslegeordningen. Alle leger som utdannes i Norge må gjennomføre ett og et halvt år som turnuslege eller LIS 1 før de kan jobbe som fastlege, i kommunal legevakt, eller som lege i spesialisering del 2 eller 3 på sykehus. Tidligere måtte nyutdannede leger avtjene turnustjeneste før de fikk endelig autorisasjon som lege, men autorisasjonstidspunktet ble flyttet til etter bestått embedseksamen, ved overgang fra loddtrekningsbasert til søknadsbasert turnustjeneste i 2013.
De fleste norske leger som har studert i utlandet gjennomfører også LIS 1 i Norge. De fleste land har turnustjeneste med ett år på sykehus. Ordningen med et halvt år i kommunehelsetjenesten er en ordning som ble opprettet omkring 1960 for å bedre legedekningen i distriktene, og er særnorsk.
Ammit
Ammit (også stavet Ammut, Ammet, Amam, Amemet og Ahemait) er i henhold til oldtidens egyptiske religion og mytologi en kvinnelig demon. Hennes kropp var framstilt som delvis løve, delvis flodhest og delvis krokodille. Det var de tre største menneskeetende dyrene som oldtidens egyptere kjente til.
Det er en åpenbar likhet med gudinnen Tawaret, som har tilsvarende fysisk framtoning, og som et følge med Bes beskyttet andre fra ondskap. Selv om de sammensatte dyrene var identiske, manglet Ammut den menneskelige attributtet som kan være det som karakteriserte Tawaret som en gudinne og ikke som et uhyre. Det er mulig at hun kan knyttes til Sekhmet grunnet deres trekk som løvinner og til deres funksjoner som voktere av ildsjøen.
638 Moira
638 Moira er en hovedbelteasteroide. Den ble oppdaga den 5. mai 1907 av Joel Hastings Metcalf fra Taunton i Massachusetts, USA. Den er oppkalt etter moirene – skjebnegudinnene i gresk mytologi.
Besetning
Besetning har flere betydninger:
Middelhøytysk
Middelhøytysk eller mellomhøytysk (ty. Mittelhochdeutsch, Mhd.) betegner det høytyske språket mellom 1050 og 1350. Dets forgjenger kalles gammelhøytysk (ca. 750-1050), og for perioden 1350-1650 taler man om tidlig nyhøytysk. Middelhøytysk er fremfor alt overlevert som litteraturspråk, men også som hverdagsspråk er det gjennom litteraturen godt dokumentert. Til de mest kjente middelhøytyske diktverker hører Nibelungenlied, Wolfram von Eschenbachs Parzifal, Gottfried av Strassburgs Tristan og Isolde, Walther von der Vogelweides dikt samt tallrike minnesanger.
Bydel Gamle Oslo
Gamle Oslo er en administrativ bydel i Oslo med 58 671 innbyggere (1. januar 2020) og et areal på 7,5 km².
Delbydeler
Bydel Gamle Oslo består av syv delbydeler.
Blodsbrødre (album)
Blodsbrødre er debutalbumet til CC Cowboys, utgitt i 1990.
Bydel Gamle Oslo
Områder
Bydelen består av følgende strøk (sortert etter geografisk plassering):
Jugoslavia under andre verdenskrig
Invasjon
Jugoslavia ble angrepet kl. 05.15 den 6. april 1941 av tyske, italienske, ungarske og bulgarske styrker. Luftwaffe bombet Beograd og andre store jugoslaviske byer. 17. april oppgav Jugoslavia motstanden og skrev under en våpenhvile med Tyskland i Beograd. Dermed endte de elleve dager med motstand mot Wehrmacht. Mer enn 300 000 jugoslaviske offiserer og soldater ble tatt til fange.
Bydel Gamle Oslo
Områder
Fjordbyen
Jugoslavia under andre verdenskrig
Okkupasjon
Jugoslaver som var motstandere av aksemaktenes okkupasjon organiserte motstandsbevegelser. De som var tilhengere av kongen og var lojale mot det tidligere kongehuset ble med i tsjetnikergruppen (Četnici). De bestod for det meste av nasjonalistiske serbere og ble ledet av Draža Mihajlović. De som støttet kommunistene (og dermed var motstandere av kongehuset) ble med i partisangruppen, en geriljagruppe ledet av Josip Broz.
Bydel Gamle Oslo
Områder
Øst for Gjøvikbanen
Sør for jernbanen
Det finnes også dalsøkk i bydelen som er delt mellom ulike strøk: Jordal er delt mellom Vålerenga og Kampen, Lodalen mellom Gamlebyen og Kværner, mens Svartdalen kun er i strøket Kværner. Bydelen omfatter også enkelte øyer i Oslofjorden, nemlig Bleikøya, Gressholmen, Heggholmen, Hovedøya, Kavringen, Lindøya, Nakkholmen og Rambergøya.
Jugoslavia under andre verdenskrig
Okkupasjon
Tyske og italienske styrker svarte på geriljamotstanden med å henrette sivile, ofte ved offentlig henging og ved å gi frie hender til regjeringen i den uavhengige staten Kroatia. Dette førte til store sivile tap i Jugoslavia. De estimerte demografiske tapene ligger på 1,7 millioner individer, eller 10 % av den jugoslaviske populasjonen. Størst var tapene blant serbere i Bosnia og Kroatia og de som tilhørte minoriteter som jøder og sigøynere.
Bydel Gamle Oslo
Befolkningsutvikling
For tiden bygges det ut kraftig i Gamle Oslo, blant annet i Bjørvika-området. Bydel Gamle Oslo er, ifølge Oslo kommune, den bydelen der befolkningen er ventet å øke mest de neste ti årene, primært på grunn av innflytting av personer i arbeidsfør alder. En venter en befolkningøkning på rundt 25 000 mennesker, noe som ifølge prognosene vil føre bydelen forbi Nordre Aker, Grünerløkka og Frogner i folketall, og gjøre Gamle Oslo til Oslos mest befolkede bydel i 2023.
Jugoslavia under andre verdenskrig
Okkupasjon
Under krigen var de kommunistiske partisanene de facto ledere av de kommunistkontrollerte områdene, og de organiserte folkelige komitéer som skulle styre som en sivil regjering. Høsten 1941 etablerte partisanene Republikken Užice i det vestlige Serbia. I november 1941 gjenerobret de tyske styrkene dette området igjen og partisanene flyktet inn mot Bosnia.
Bydel Gamle Oslo
Bydelsutvalgets sammensetning
Bydelsutvalget i Gamle Oslo har følgende representasjon i valgperioden 2019-2023: Teodor Bruu (leder, MDG), Agnes Viljugrein (nestleder, Ap), Tuva Løkse (MDG), Ingrid Ophaug Dahl (MDG), Emil Snorre Alnæs (MDG), Sara Ali Barzinje (Ap), Mats Kvaløy-Bjørbekk (Ap), Stian Amadeus Antonsen (SV), Hasti Hamidiasl (SV), Katherine Joakimsen (R), Olaf Svorstøl (R), Beate Bull (H), Tjeran Tham Vinje (H), Gøril Bjerkol Havro (V), Kjell Johansen (Frp)
Jugoslavia under andre verdenskrig
Okkupasjon
25. november 1942 ble Antifascistiske råd for nasjonal frigjøring av Jugoslavia samlet for første gang i Bihać. Rådet samlet seg igjen 29. november 1943 i Jajce og etablerte grunnlaget for etterkrigsorganiseringen av landet, samtidig som de etablerte en føderasjon. 29. november var dagen som ble offisielt feiret som «Republikkens dag» etter krigen.
Bydel Gamle Oslo
Kontroversielle saker
I 2010 vedtok bydelsutvalgene i Bydel Gamle Oslo og Bydel Grorud å boikotte varer fra Israel på bakgrunn av den israelske regjeringens økonomiske og humanitære blokkade av Gaza-stripen. Byråd Aud Kvalbein (KrF) kritiserte vedtaket, mens bydelsleder i Gamle Oslo Hans Christian Lillehagen (Ap) forsvarte vedtaket og sammenlignet det med vedtaket om bli Fair Trade-bydel noen år tidligere.
Jugoslavia under andre verdenskrig
Frigjøring
Partisanene klarte å tvinge aksemaktene ut av Serbia i 1944 og resten av Jugoslavia i 1945. Den røde hær støttet dem i erobringen av Beograd og med andre nærliggende områder, men trakk seg ut umiddelbart etter krigens slutt. I mai 1945 møttes partisanene med de allierte styrkene utenfor Jugoslavias grenser, etter at de også tok Trieste og deler av de østerrikske sørlige provinsene Steiermark og Kärnten. Dette var territorier som var dominert av slovenere og kroater. Til tross for dette trakk de seg tilbake i juni samme året.
Vestlige diplomaters forsøk på å gjenforene partisanene og de som var lojale mot kongehuset endte i Tito-Šubašić-avtalen i juni 1944. Men kommunistene klarte å lansere Tito som «nasjonal folkehelt» og innsette ham som enehersker med tittelen statsminister.
Bydel Gamle Oslo
Kontroversielle saker
Tre uker senere ble vedtakene i de to bydelene kjent ugyldige av byrådet. Flertallet mente at siden saken hadde potensielle utenrikspolitiske implikasjoner var den ikke et kommunalt anliggende. Bydelene hadde derfor ikke rett til å fatte et slikt vedtak. Partiene Rødt og SV stemte mot flertallet og mente at alle i samfunnet, uavhengig av nivå, har et selvstendig ansvar for å ta etiske og moralske avgjørelser.
FN P90
P90 er en kompakt bullpup maskinpistol i kaliber 5,7 x 28 mm fra belgiske FN Herstal.
Arkeologiåret 1966
Arkeologiåret 1966 er en oversikt over blant annet utgravninger, fødte og avdøde personer med tilknytning til arkeologi i 1966.
FN P90
Historie og utvikling
P90 ble utviklet i perioden 1986–1987 av Stéphane Ferrard. Navnet kommer fra Prosjekt og 90 for 1990-årene. Kaliberet 5,7 mm ble designet spesielt for dette våpenet, og er ment å ha flatere kulebane og bedre gjennomtrenging enn f.eks. pistolkalibre som 9 mm.
Den første prototypen i 5,7 mm sto ferdig i oktober 1986, og fram til 1993 hadde 3000 våpen blitt produsert i lavt tempo. De første brukte en patron kalt SS90, med et lettvekts prosjektil med rund snute og plastkjerne. En mer konvensjonell patron ble kalt SS190, og har blykjerne og en penetrator av stål eller aluminium. Denne var beregnet på også å brukes i pistolen FN Five-seveN. En modifisert versjon av P90 beregnet på den nye ammunisjonen kom i 1993.
P90 klassifiseres noen ganger som personlig selvforsvarsvåpen. Dette for å skille denne typen våpen fra regulære maskinpistoler som bruker pistolammunisjonon.
Varianter
Det lages flere varianter:
Tvillingbyer
Tvillingbyer er uavhengige, men nærliggende byer. De kan være skilt av en elv, et sund eller en grense, eller har vokst sammen fra to ekspanderende steder. Tvillingbyer har vanligvis forskjellige navn og hver sin egen historie.
Kjente eksempler på tvillingbyer er Minneapolis og Saint Paul i Minnesota, Leeds og Bradford i Storbritannia og Ludwigshafen og Mannheim i Tyskland. Blant internasjonale tvillingbyer kan nevnes København i Danmark og Malmø i Sverige, samt Brazzaville i Republikken Kongo og Kinshasa i DR Kongo.
Dobbeltby/flerkjerneby
Dobbeltby er resultatet av at to opprinnelig adskilte byer har vokst sammen til én større by. Fenomenet er kjent fra lang tid tilbake i Europa. Mest vanlig har vært at to byer vokste fram på hver sin side av en elv. Så ble det bygget bru, og de to byene vokste sammen til en by. I Moseldalen i Tyskland er mange eksempler på dobbeltbyer, f.eks. den kjente turistbyen Bernkastel-Kues. I Norge har de to gamle byene ved Drammenselva, Bragernes og Strømsø, vokst sammen og blitt Drammen. Buda og Pest vokste en gang sammen til det vi idag kjenner som Budapest. Dersom de opprinnelige byene har beholdt sine respektive bykjerner kalles dobbeltbyen også for en flerkjerneby.
På siste del av 1900-tallet har byene vokst sammen langs veiene. I dag betrakter SSB Fredrikstad/Sarpsborg, Porsgrunn/Skien og Stavanger/Sandnes som sammenvokste tettsteder.
Disse tettstedene er ikke føyd administrativt sammen som en kommune, men fysisk er det sammenhengende bebyggelse. De fungerer også som ett sammenhengende arbeidsmarked.
Tamio Kurihara
Tamio Kurihara (født 1896 i Himeji i Japan, død 1979) er en av verdens høyest graderte judoutøvere, tildelt 10. dan etter sin død 8. oktober 1979 av Kodokan.